News Update: ‘หมอบุญ’ ถอดใจ THG ร่วง -8.1% เช้านี้ ยอมรับ ดีลวัคซีน mRNA 90% ไม่สำเร็จ เผย “คงไม่ได้แล้ว เอาเข้ามาไม่ได้แล้ว” - FINNOMENA
ราคาหุ้น บริษัท ธนบุรี เฮลท์แคร์ กรุ๊ป จำกัด (มหาชน) หรือ THG เช้าวันนี้ (4 ส.ค.) ปรับตัวลงแรงช่วงเปิดตลาด ราคาลงมาทำจุดต่ำสุดที่ 28.25 บาท หรือ -8.1% จากราคาปิดเมื่อวานนี้ (3 ส.ค.) ที่ 30.75 บาท
9 ส.ค. 2564

ราคาหุ้น บริษัท ธนบุรี เฮลท์แคร์ กรุ๊ป จำกัด (มหาชน) หรือ THG เช้าวันนี้ (4 ส.ค.) ปรับตัวลงแรงช่วงเปิดตลาด ราคาลงมาทำจุดต่ำสุดที่ 28.25 บาท หรือ -8.1% จากราคาปิดเมื่อวานนี้ (3 ส.ค.) ที่ 30.75 บาท
‘หมอบุญ’ หรือ นพ.บุญ วนาสิน ประธานกรรมการ บริษัท ธนบุรี เฮลท์แคร์ กรุ๊ป และผู้ก่อตั้งและผู้บริหารเครือโรงพยาบาลธนบุรี ให้สัมภาษณ์ผ่านรายการ ‘เจาะลึกทั่วไทย Inside Thailand’ ถึงกรณีการเจรจาเพื่อซื้อวัคซีน mRNA 20 ล้านโดสจาก BioNTech
ระบุว่า ปัญหาที่ไม่สามารถนำเข้าได้ เพราะต้องนำเข้าโดยภาครัฐ ซึ่งการซื้อวัคซีน mRNA มีการดีลกับหลายเอเจนต์ในหลายประเทศ โดยรวมแล้วประมาณ 20 ล้านโดส ซึ่งหน่วยงานภาครัฐที่เป็นตัวแทนไปเจรจา ได้พยายามช่วย แต่ทำไม่ได้ คิดว่าคงไม่สำเร็จ เพราะรอมา 3 เดือนแล้ว โดนยึดมัดจำมา 2 ครั้งแล้ว ก็ยังไม่สำเร็จ
“คิดว่า 90% คงไม่ได้แล้ว เอาเข้ามาไม่ได้แล้ว เขาก็มีเจตนาดีที่จะช่วยกัน แต่ก็คงจะไม่สามารถผ่านอุปสรรคต่างๆ ได้” นพ.บุญ ระบุ
ทั้งนี้ บริษัท ธนบุรี เฮลท์แคร์ กรุ๊ป จำกัด (มหาชน) รายงานต่อตลาดหลักทรัพย์ ชี้แจงกรณีข่าวการจัดหาวัคซีนโควิด-19 ชนิด mRNA ยืนยันว่า การติดต่อนําเข้าวัคซีน mRNA และวัคซีนอื่น ๆ ยังดําเนินการอย่างต่อเนื่องและอย่างสุดความสามารถ เพื่อให้สามารถนําวัคซีนมาช่วยให้ประเทศชาติพ้นวิกฤติให้เร็วที่สุด
ก่อนหน้านี้ ราคาหุ้นของ THG ปรับตัวขึ้นตั้งแต่งช่วงปลายเดือน มิ.ย. หลังมีข่าว THG เตรียมนำเข้าวัคซีน mRNA โดยราคาขึ้นไปทำจุดสูงสุดที่ 34.50 บาท (15 ก.ค.) ล่าสุด หลังมีข่าวความไม่แน่นอน ทำให้ราคา THG ปรับตัวลงอยู่ที่ประมาณ 28.25 บาท หรือ -18% จากจุดสูงสุด
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
วัคซีน
โควิด-19
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA